খলিল হাক্কানি

**খলিলুর রহমান হাক্কানি বা খলিল হাক্কানি** (   (১ জানুয়ারি ১৯৬৬ -১১ ডিসেম্বর ২০২৪) হলেন একজন আফগান **শরণার্থী মন্ত্রী**, হাক্কানি নেটওয়ার্কের একজন বিশিষ্ট নেতা এবং আফগান মুজাহিদ ও হাক্কানি নেটওয়ার্কের প্রতিষ্ঠাতা জালালুদ্দীন হাক্কানির ভাই ও সিরাজ উদ্দীন হাক্কানির চাচা।

## কার্যক্রম

আফগান যুদ্ধের সময় তালেবানের জন্য আন্তর্জাতিক তহবিল সংগ্রহে তিনি নিযুক্ত ছিলেন এবং গোটা যুদ্ধেই তিনি আফগানিস্তানে তালেবানের অভিযানকে সমর্থন করেছিলেন। ২০০২ সালে, খলিল আফগানিস্তানের পাকতিয়া প্রদেশে আল কায়েদাকে শক্তিশালী করার জন্য তার দায়িত্বে থাকা লোকদের মোতায়েন করেন। ২০০৯ সালে তিনি হাক্কানি নেটওয়ার্ক ও তালেবান দ্বারা বন্দী শত্রু বন্দীদের আটকে সহায়তা করেছিল। ২০১০ সালে, তিনি আফগানিস্তানের লগার প্রদেশে তালেবানকে অর্থায়ন করেন। হাক্কানি নিজের ভাগ্নে ও হাক্কানি নেটওয়ার্কের নেতা সিরাজউদ্দিন হাক্কানির দ্বারা প্রদত্ত সামরিক আদেশগুলি পালন করতেন, যিনি এক্সিকিউটিভ অর্ডার *১৩২২৪* এর অধীনে মার্চ, ২০০৮ সালে মার্কিনদের কাছে সন্ত্রাসী মনোনীত হয়েছিলেন।   ২০১১ খ্রিস্টাব্দের ৯ই ফেব্রুয়ারী এক্সিকিউটিভ অর্ডার *১৩২২৫* এর অধীনে আমেরিকার ট্রেজারি ডিপার্টমেন্ট তাকে বিশেষভাবে মনোনীত বৈশ্বিক সন্ত্রাসী হিসেবে মনোনীত করে এবং তাদের মোস্ট ওয়ান্টেড সন্ত্রাসী হিসেবে তার জন্য ৫ মিলিয়ন মার্কিন ডলার পুরস্কারের প্রস্তাব দিয়েছিল। তিনি একজন *হাজি* উপাধিসহ তালিকাভুক্ত হন এবং পাকিস্তানের পেশোয়ার, মিরাম শাহ, উত্তর ওয়াজিরিস্তান এজেন্সি ও আফগানিস্তানের পাকতিয়ার ঠিকানা দিয়েছেন; যদিও তার জন্ম তারিখ বিভিন্নভাবে দেওয়া হয়, যা ১৯৫৮ থেকে ১৯৬৬ সালের মধ্যে হতে পারে বলে অনুমান করা হয়েছে। 

২০১১ সালের ৯ ফেব্রুয়ারী জাতিসংঘ রেজোলিউশন ১৯০৪ ( ২০০৯ ) এর অনুচ্ছেদ ২ অনুসারে, খলিলকে ১৯৮৮ সালের নিষেধাজ্ঞার তালিকায় (TAi.150) যোগ করা হয়েছিল আল-কায়েদা, ওসামা বিন লাদেন বা তালেবানের সাথে "অংশগ্রহণ করার জন্য"।

হাক্কানি নেটওয়ার্ক প্রতিষ্ঠা করেছিলেন খলিলের ভাই জালালউদ্দিন হাক্কানি। ১৯৯০-এর দশকের মাঝামাঝি সময়ে তারা মোল্লা মোহাম্মদ ওমরের তালেবান শাসনে যোগ দেয়। জাতিসংঘ স্থির করে যে, তিনি তালেবান এবং হাক্কানি নেটওয়ার্কের হয়ে তহবিল সংগ্রহ করার কার্যকলাপে জড়িত এবং আর্থিক সহায়তাকারীদের পেতে আন্তর্জাতিক ভ্রমণ পরিচালনা করেন। ২০০৯ সালের সেপ্টেম্বর পর্যন্ত, হাক্কানি পারস্য উপসাগরের আরব রাষ্ট্র এবং দক্ষিণ এশিয়া ও পূর্ব এশিয়ার উৎস থেকে আর্থিক সহায়তা পেয়েছিলেন। এছাড়াও তিনি আল-কায়েদার পক্ষে কাজ করেন; আফগানিস্তানের পাকতিয়া প্রদেশে আল-কায়েদার উপাদানগুলিতে শক্তিবৃদ্ধি মোতায়েনসহ তাদের সামরিক অভিযানের সাথে যুক্ত ছিলেন।
## সরকারি পদবী
২০২১ সালের আগস্ট মাসে কাবুল পতনের পর তাকে ক্ষমতার হস্তান্তরের সময় কাবুলের নিরাপত্তার দায়িত্ব দেওয়া হয়েছিল।

২০২১ সালের ৭ ই সেপ্টেম্বর খলিল আফগানিস্তানের পুনঃপ্রতিষ্ঠিত ইসলামি আমিরাতের শরণার্থী মন্ত্রী হিসাবে নিযুক্ত হন।

## আরো পড়ুন

* 
* 
* 
* 
* 
* 
* 
* 

## বহিঃসংযোগ
* হাক্কানি নেটওয়ার্ক (পিডিএফ), জেফরি এ. ড্রেসলার ইনস্টিটিউট ফর দ্য স্টাডি অফ ওয়ার কর্তৃক প্রকাশিত ।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:তালেবান সদস্য
বিষয়শ্রেণী:হাক্কানী নেটওয়ার্ক
বিষয়শ্রেণী:২০২৪-এ গুপ্তহত্যার শিকার রাজনীতিবিদ
বিষয়শ্রেণী:তালেবান সরকারের মন্ত্রী
বিষয়শ্রেণী:পশতু ব্যক্তি
বিষয়শ্রেণী:আফগান সুন্নি মুসলিম
বিষয়শ্রেণী:আফগান ইসলামপন্থী
বিষয়শ্রেণী:ইসলামী সন্ত্রাসী গোষ্ঠীর নেতা
বিষয়শ্রেণী:গুপ্তহত্যার শিকার আফগান রাজনীতিবিদ
বিষয়শ্রেণী:বিস্ফোরক ডিভাইসে মৃত্যু
বিষয়শ্রেণী:আত্মঘাতী বোমা হামলাকারী কর্তৃক মৃত্যু
বিষয়শ্রেণী:মার্কিন যুক্তরাষ্ট্র সরকার কর্তৃক সন্ত্রাসী হিসেবে আখ্যায়িত ব্যক্তি